IMISLab/GreekWikipedia huggingface dataset:
Οικογένεια Κουμάνταρου

Η οικογένεια Κουμάνταρου είναι εφοπλιστική οικογένεια, μέλη της οποίας διακρίθηκαν στις τέχνες, την ναυτιλία, την βιομηχανία και την πολιτική. Η καταγωγή της οικογένειας είναι από την Σπάρτη και η εφοπλιστική δραστηριότητά της ξεκίνησε από το πρώτο μισό του 20ου αιώνα με έδρα τον Πειραιά. Ήδη από τα τέλη του 19ου αιώνα ασχολήθηκαν με την βιομηχανία αλευρών. Αρχικά το επίκεντρο της παραγωγικής δραστηριότητάς τους υπήρξε η Ελλάδα, στην συνέχεια όμως μετέφεραν τις επιχειρήσεις τους στη Νιγηρία, όπου διατηρούνται μέχρι και σήμερα.

 Θεόδωρος Κουμάνταρος, γενάρχης του κλάδου των βιομηχάνωνΠαναγιώτης Κουμάνταρος, τραπεζίτης, βουλευτής και γιος του Θεόδωρου Σταύρος Κουμάνταρος, εφοπλιστής, αλευροβιομήχανος και γιος του ΘεόδωρουΘεόδωρος Κουμάνταρος, εφοπλιστής, αλευροβιομήχανος και γιος του Σταύρου Νικόλαος Κουμάνταρος, εφοπλιστής, αλευροβιομήχανος, βουλευτής και γιος του ΣταύρουΑικατερίνη Κουμάνταρου, σύζυγος του Δημήτριου Νεγρεπόντη και κόρη του ΝικολάουΝικόλαος Νεγρεπόντης, καθηγητής του ΜΙΤ, δημιουργός του laptop των 100$ και γιος της Αικατερίνης Τζων Νεγρεπόντης, διπλωμάτης, διευθυντής Εθνικών Πληροφοριών των ΗΠΑ και γιος της Αικατερίνης Μισελ Νεγρεπόντης, κινηματογραφιστής, καθηγητής πανεπιστημίου και γιος της Αικατερίνης Τζωρτζ Νεγρεπόντης, ζωγράφος και γιος της ΑικατερίνηςΣπύρος Κουμάνταρος, εφοπλιστής και γιος του ΝικόλαουΚατερίνα Κουμάνταρου, πρώην σύζυγος του Νικολάου Αλέξανδρου, 7ου δούκα του CaledonΙωάννης Κουμάνταρος, εφοπλιστής, αλευροβιομήχανος, σύζυγος Φλώρας Πέτρου Νομικού και γιος του ΣταύρουΓεώργιος Κουμάνταρος, εφοπλιστής /wife Sophia Yannaghas Mavroleon have four children Flora Katsaounis (Coumantaros) husband Ioannis Katsaounis, 3 children Ιωάννης Κουμάνταρος, εφοπλιστής, επιχειρηματίας, σύζυγος Έλενας Φιλίππου have 3 children Christina Κουμαντάρου, σύζυγος Τζών Χανδρή have three children Eugenia Coumantaros who has 2 childrenΝτόλλυ Κουμάνταρου, ιδρύτρια του μουσείου κυκλαδικής τέχνης, σύζυγος Νίκου Γουλανδρή και κόρη του ΙωάννηΠέτρος Γουλανδρής, εφοπλιστής και γιος της ΝτόλλυΠαναγιώτης Κουμάνταρος, εφοπλιστής, αλευροβιομήχανος και γιος του Σταύρου Ευγενία Κουμάνταρου, σύζυγος του Σπύρου Νιάρχου και κόρη του ΣταύρουΣταύρος Νιάρχος, εφοπλιστής, συλλέκτης έργων τέχνης, βιομήχανος, σύζυγος της Charlotte Ford, της Ευγενίας & Τίνας Λιβανού και γιος της ΕυγενίαςΣπύρος Νιάρχος, εφοπλιστής, επιχειρηματίας και γιος του Σταύρου Φίλιππος Νιάρχος, εφοπλιστής, επιχειρηματίας, συλλέκτης έργων τέχνης και γιος του ΣταύρουΣταύρος Νιάρχος τζούνιορ, γιος του Φίλιππου Ευγενία Νιάρχου, μοντέλο και κόρη του ΦίλιππουΚωνσταντίνος Νιάρχος, εφοπλιστής, επιχειρηματίας και γιος του Σταύρου Ελένη Φορντ, επιχειρηματίας και κόρη του Σταύρου
464 Μέγαιρα

Η Μέγαιρα (Megaira) είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,52. Ανακαλύφθηκε το 1901 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη.

 Η μέση διάμετρος της Μέγαιρας εκτιμάται σε 74,0 χιλιόμετρα (από δεδομένα του IRAS), ενώ η μάζα της εκτιμάται σε 425 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι άγνωστος, ενώ το άλβεδό της είναι 0,050 (από δεδομένα του IRAS). Είναι άγνωστο αν και με ποια περίοδο περιστρέφεται η Μέγαιρα γύρω από τον εαυτό της. Η μέση θερμοκρασία στην επιφάνειά της εκτιμάται σε 105 περίπου βαθμούς Κελσίου κάτω από το μηδέν. Τροχιά από το JPL (Java) / Εφημερίδα
Καμασαρύη Φιλότεκνος

Η Καμασαρύη Β΄ η Φιλότεκνος ή Κομοσαρύη (2ος αι. πΧ.) από τη δυναστεία των Σπαρτοκιδών ήταν κόρη του Σπάρτοκου Ε΄ και ηγεμών τού βασιλείου τού Βοσπόρου από το 180-150 π.Χ. Ήταν σύζυγος του εξαδέλφου της Παιρισάδη Γ΄ και εγγονή του Λεύκωνα Β΄. Συγκυβέρνησε με τον Παιρισάδη Γ΄.

 Η Καμασαρύη είναι πιθανώς η συνονόματη μίας από τους προγόνους της, ονόματι Koμοσαρύη, μίας άλλης βασίλισσας τού Βοσπόρου μικρής σημασίας, που παντρεύτηκε επίσης τον εξάδελφό της, ονόματι Παιρισάδης Α΄. Μετά το τέλος τού παππού της Λεύκωνα Β΄, ήταν μάλλον πολύ νέα για να κυβερνήσει ως κληρονόμος (αυτή ή ο πατέρας της), έτσι ο Υγιαίνων, εξέχον μέλος της αριστοκρατίας, κυβέρνησε ως άρχων και πιθανότατα ως αντιβασιλέας πιθανώς μέχρι την ενηλικίωσή της ή του πατέρα της. Η Καμασαρύη κυβέρνησε μέχρι το 200 π.Χ., οπότε ο πατέρας της Σπάρτοκος Ε΄ έγινε βασιλιάς και κυβέρνησε μέχρι το 180 π.Χ. Η Καμασαρύη έγινε βασίλισσα το 180 π.Χ. και ήταν πολύ ενεργή πολιτικά καθ' όλη τη διάρκεια της βασιλείας της ως βασίλισσα, καθώς αναφέρεται σε πολλές επιγραφές: η ίδια και ο σύζυγός της Παιρισάδης Γ΄ τιμήθηκαν στους Δελφούς για τη μεταχείριση των ξένων στο βασίλειό τους. Κάποια στιγμή κατά τη διάρκεια τής βασιλείας της πήρε το επίθετο Φιλότεκνος, που σημαίνει «στοργική με τα παιδιά της», πιθανώς για να δείξει έναν ισχυρό δεσμό με τα παιδιά της. Γέννησε πιθανώς δύο γιους στον Παιρισάδη Γ΄, τον Παιρισάδη Δ΄ και τον Παιρισάδη Ε΄, τους τελευταίους ηγεμόνες τού βασιλείου τού Βοσπόρου. Πριν από το 160 π.Χ. ο Καμασαρύη παντρεύτηκε τον Αργώτη, ο οποίος μπορεί να ήταν ένας Σκύθης πρίγκιπας και γιος ενός ιδιώτη, που ονομαζόταν Ίσανθος. Την Καμασαρύη διαδέχθηκε ο πιθανώς μεγαλύτερος γιος της Παιρισάδης Δ΄ το 150 π.Χ., ο οποίος πήρε το επίθετο Φιλομήτωρ, ίσως για να δείξει μία ισχυρή στοργή προς τη μητέρα του. Αργότερα τον διαδέχθηκε ο Παιρισάδης Ε΄ το 125 π.Χ., ο τελευταίος Σπαρτοκίδης ηγεμόνας τού βασιλείου του Βοσπόρου. Κατάλογος βασιλέων του Κιμμερίου Βοσπόρου
Δημοτικό Στάδιο Άνδρου

Το Δημοτικό Στάδιο Άνδρου "Ιωάννης Γουλανδρής" ή απλά Δημοτικό Στάδιο Άνδρου είναι το πρώτο γήπεδο που κατασκευάστηκε στη Άνδρο και συγκεκριμένα στη Χώρα σε υψόμετρο 5 μ. και βρίσκεται σε μικρή απόσταση από την πόλη.

 Το γήπεδο χτίστηκε το 1981 μετά από την απόφαση του Διοικητικού Συμβουλίου της ομάδας. Είναι έδρα του Ανδριακού, ενώ παλαιότερα το γήπεδο ήταν έδρα του Α.Ο. Υδρούσας και του Αστέρα Κορθίου μέχρι αυτές οι 2 ομάδες να φτιάξουν δικά τους στάδια. Το 2001 έγινε μία μικρή ανακαίνιση στο στάδιο. Ο χώρος ποδοσφαίρου έχει διαστάσεις 105 x 68, ενώ όλο το στάδιο έχει διαστάσεις 125 x 72 με χωρητικότητα 900 θέσεων. Έχει επίσης και 8 λωρίδες για στίβο κατασκευασμένες από κεραμιδόσκονη για το τμήμα του στίβου της ομάδας. Το καλοκαίρι του 2011, ο χώρος χρησιμοποιήθηκε για μια συναυλία των Locomondo. Στις 4 Αυγούστου 2012 το στάδιο χρησιμοποιήθηκε για να γίνει μία συναυλία του Αντώνη Ρέμου. Στα μέσα Αυγούστου 2012, το γήπεδο χρησιμοποιήθηκε για μια συναυλία του Μιχάλη Χατζηγιάννη και της Βαλάντως Τρύφωνος. https://archive.today/20120917192004/www.stadia.gr/yourstadia-gr.html#notaighttp://www.sportcyclades.gr/index.php?option=com_content&view=article&id=168%3Astadiumandros&Itemid=396https://web.archive.org/web/20120521005739/http://www.andriakos.gr/2010-07-01-20-09-11
Ανεπάρκεια DOCK8

Ανεπάρκεια DOCK8 ονομάζεται η μετάλλαξη του γονιδίου DOCK8. 189 άτομα παγκοσμίως είναι διαπιστωμένοι πάσχοντες της μετάλλαξης. Η μετάλλαξη αυτή συναντάτααι πιο συχνά σε χώρες της Ασίας, όπου συχνά γίνονται γάμοι μεταξύ συγγενικών ατόμων. Τα άτομα που φέρουν την γονιδιακή ανωμαλία της μετάλλαξης του γονιδίου DOCK8 έχουν συμπτώματα από πολλές παθήσεις και η ποιότητα ζωής τους δεν είναι η καλύτερη. Το μεγαλύτερο μέρος της ζωής τους το περνούν νοσηλευόμενοι στα νοσοκομεία και αρκετές φορές στην μονάδα εντατικής θεραπείας

 Σοβαρό έκζεμα Επαναλαμβανόμενες λοιμώξεις του αναπνευστικού συστήματος- Άσθμα Ωτίτιδες Αυτοάνοση θρομβοπενία Έλκη στο στόμα και στα γεννητικά όργανα Περιοδικοί πόνοι Οίδημα στις αρθρώσεις Τροφικές αλλεργίες Πυρετός Στο Λονδίνο, το 2008, οι γιατροί μελετώντας τόσο την κλινική εικόνα ασθενών που είχαν τα πιο πάνω συμπτώματα, όσο και τις αναλύσεις αίματός τους, συμπέραναν ότι είχαν να αντιμετωπίσουν κάτι άγνωστο και σπάνιο. Με τα δεδομένα που είχαν μπροστά τους οι γιατροί αποφάσισαν ότι έπρεπε να ξεκινήσουν άμεσα ανοσοθεραπεία. Αυτή βελτίωσε την κατάσταση την υγείας των ασθενών αυτών. Το 2015 στο Λονδίνο, ερευνητική ομάδα ιατρών που ασχολούνται με σπάνια νοσήματα ενέταξε τους ασθενείς αυτούς σε κλινική μελέτη, στην οποία μελετούσαν μεταλλάξεις γονιδίων. Το αποτέλεσμα αυτής της μελέτης δύο χρόνια μετά, ήταν η ταυτοποίηση μίας νέας μετάλλαξης, της DOCK8. Τα νέα δεδομένα για τη μετάλλαξή του DOCK8 οδήγησαν τους γιατρούς στην απόφαση ότι οι ασθενείς πρέπει να υποβληθούν σε μεταμόσχευση βλαστοκυττάρων.
Βραβεία της Ένωσης Κριτικών Κινηματογράφου του Λος Άντζελες 2006

Τα 32α Βραβεία της Ένωσης Κριτικών Κινηματογράφου του Λος Άντζελες (αγγλικά: Los Angeles Film Critics Association Awards), απονεμήθηκαν για να τιμήσουν την καλύτερη κινηματογραφική παραγωγή του 2006.

 Καλύτερη Ταινία: Letters from Iwo Jima Επιλαχών: The Queen Καλύτερη Σκηνοθεσία: Paul Greengrass – United 93 Επιλαχών: Κλιντ Ίστγουντ – Flags of Our Fathers and Letters from Iwo Jima Α' Ανδρικός Ρόλος (TIE): Sacha Baron Cohen – Borat: Cultural Learnings of America for Make Benefit Glorious Nation of Kazakhstan Forest Whitaker – The Last King of Scotland Α' Γυναικείος Ρόλος: Έλεν Μίρεν – The Queen Επιλαχούσα: Πενέλοπε Κρουζ – Volver Β' Ανδρικός Ρόλος: Μάικλ Σιν – The Queen Επιλαχών: Sergi López – Pan's Labyrinth (El laberinto del fauno) Β' Γυναικείος Ρόλος: Luminița Gheorghiu – The Death of Mr. Lazarescu (Moartea domnului Lăzărescu) Επιλαχούσα: Τζένιφερ Χάντσον – Dreamgirls Καλύτερο Σενάριο: Peter Morgan – The Queen Επιλαχών: Michael Arndt – Little Miss Sunshine Καλύτερου Διευθυντή Φωτογραφίας: Emmanuel Lubezki – Children of Men Επιλαχών: Tom Stern – Flags of Our Fathers and Letters from Iwo Jima Καλύτερος Σχεδιασμός Παραγωγής: Eugenio Caballero – Pan's Labyrinth (El laberinto del fauno) Επιλαχών: Jim Clay, Veronica Falzon, and Geoffrey Kirkland – Children of Men Καλύτερη Μουσική: Alexandre Desplat – The Painted Veil and The Queen Επιλαχών: Thomas Newman – The Good German and Little Children Καλύτερη Ξενόγλωσση Ταινία: The Lives of Others (Das Leben der Anderen) • Germany Επιλαχών: Volver • Spain Καλύτερο Ντοκιμαντέρ/Μη Κινιματογραφική Ταινία: An Inconvenient Truth Επιλαχών: Darwin's Nightmare Καλύτερη Ταινία Κινουμένων Σχεδίων: Happy Feet Επιλαχών: Cars The Douglas Edwards Experimental/Independent Film/Video Award: So Yong Kim – In Between Days Kelly Reichardt – Old Joy Βραβείο Νέας Γενιάς: Michael Arndt (screenwriter), Jonathan Dayton and Valerie Faris (co-directors) – Little Miss Sunshine Βραβείο Επιτευγματος Καριέρας: Ρόμπερτ Μάλιγκαν Ειδικό Βραβείο: Ζαν-Πιέρ Μελβίλ 1969 film Ο Στρατός των Αφανών Ηρώων upon the occasion of its long-overdue U.S. release. Jonas Mekas for his contributions to American film culture as a filmmaker, critic and co-founder of Anthology Film Archives. Ο Επίσημος ιστότοπος
Βερτράνδος της Τουλούζης

Ο Βερτράνδος της Τουλούζης, Γαλλ. Bertrand (1065 - 21 Απριλίου 1112) μέλος του Οίκου της Τουλούζης ήταν κόμης της Τουλούζης (1095/1105 - 1108) και Κόμης της Τρίπολης (1109 - 1112). Ο Βερτράνδος ήταν μεγαλύτερος γιος και διάδοχος του Ραϋμόνδου Δ΄ της Τουλούζης και της ανώνυμης κόρης του Γοδεφρείδου Α΄ της Προβηγκίας. Οι γονείς του ήταν ξαδέλφια και εκκλησία είχε αφορίσει τον Ραϋμόνδο Δ΄ για τον γάμο του, η νομιμότητα του Βερτράνδου αμφισβητείται.

 Το 1095 ο πατέρας του έφυγε στην Α΄ Σταυροφορία και ο Βερτράνδος κυβέρνησε την κομητεία. Το διάστημα 1098-1100 εκτοπίστηκε από την εξαδέλφη του Φιλίππη της Τουλούζης, κόρη του Γουλιέλμου Δ΄ της Τουλούζης, μεγαλύτερου αδελφού τού Ραϋμόνδου Δ΄, ο σύζυγος της Γουλιέλμος Θ΄ της Ακουιτανίας δούκας της Ακουιτανίας βάδισε στην Τουλούζη και την κατέλαβε. Η Φιλίππη και ο σύζυγός της την υποθήκευσαν την κομητεία στον Βερτράνδο (1100) για να χρηματοδοτηθεί η εκστρατεία τού Γουλιέλμου Θ΄ στους Αγίους Τόπους. Ο πατέρας του απεβίωσε και ο Βερτράνδος έγινε επίσημα κόμης της Τουλούζης (1105), αργότερα έγινε επικεφαλής ομάδας που μετέβη στην Τρίπολη για να λάβει τον έλεγχο της πόλης (1108).Εκτόπισε τον Γουλιέλμο Β΄ Ιορδάνη μέλος του Οίκου της Σερντάνια, τον οποίο είχαν εκλέξει οι στρατιώτες τού πατέρα του ως ονομαστικό κόμη της Τρίπολης (1109). Η πόλη δεν είχε καταληφθεί ακόμη αλλά την είχαν υποσχεθεί στον πατέρα του. Ο Βερτράνδος με τη συνδρομή τού Βαλδουίνου Α΄ της Ιερουσαλήμ και Γενουατικού στόλου κατέλαβε την Τρίπολη το ίδιο έτος (12 Ιουλίου 1109). Κυβέρνησε την Τρίπολη ως το 1112 που απεβίωσε, τον διαδέχθηκε ο γιος του Πονς στην Τρίπολη και ο μικρότερος αδελφός του Αλφόνσος Ιορδάνης στην Τουλούζη. Νυμφεύτηκε το 1095 την Ηλίη της Βουργουνδίας, κόρη τού Εύδη Α΄ δούκα της Βουργουνδίας και είχε τέκνο: Πονς π. 1096-1137, κόμης της Τρίπολης. Asbridge, Thomas S. (2000). The Creation of the Principality of Antioch, 1098-1130. The Boydell Press. Bouchard, Constance Brittain (1987). Sword, Miter, and Cloister: Nobility and the Church in Burgundy, 980–1198. Cornell University Press. Venning, Timothy (2015). A Chronology of the Crusades. Routledge. William of Puylaurens (2003). The Chronicle of William of Puylaurens: The Albigensian Crusade and its Aftermath. Translated by Sibley, W.A.; Sibley, M.D. The Boydell Press.
Πυργά Αμμοχώστου

Η Πυργά είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

 Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν. «Pyrga». www.prio-cyprus-displacement.net. Αρχειοθετήθηκε από το πρωτότυπο στις 29 Σεπτεμβρίου 2018. Ανακτήθηκε στις 29 Σεπτεμβρίου 2018.
Ρόδα, τσάντα και κοπάνα Νο2

Το Ρόδα τσάντα και κοπάνα Νο2 είναι ελληνική κωμική ταινία του 1983 σε συμπαραγωγή Σπέντζος Φιλμ και Ευρώπη Φιλμ. Τη σκηνοθεσία την υπογράφει ο Όμηρος Ευστρατιάδης και το σενάριο γράφτηκε από τον Γιάννη Σκλάβο. Πρωταγωνιστούν οι: Σωτήρης Τζεβελέκος, Μίμης Φωτόπουλος, Στηβ Ντούζος και Γιάννης Γκιωνάκης.

 'Ενα πλούσιο βουτυρόπαιδο έρχεται στο λύκειο Χαβαλέ με τον υπηρέτη του για την καινούργια σχολική χρονιά και φυσικά γίνεται το επίκεντρο της πλάκας των άλλων μαθητών ,ώσπου ερωτεύεται μια συμμαθήτριά του, αλλάζει και γίνεται ο πιο σκληρός, γίνεται αποδεκτός από τους συμμαθητές του και όλοι μαζί ξεσπούν στους καθηγητές. Σωτήρης Τζεβελέκος... Τάμπι Γιώργος Ρήγας... Άρης Χάλιας Στηβ Ντούζος... Μπίλιας Μάκης Δελαπόρτας... Μάριος Μίμης Φωτόπουλος... Αριστείδης Χαβαλές Γιάννης Γκιωνάκης... Ηρώδης Νίκος Ρίζος... Ηρακλής Ντερέκης Μάκης Δεμίρης... Λεωνίδας Γιάννης Βογιατζής... Δαμιανός Τέτα Ντούζου... Ρομίνα Βίνα Ασίκη... γυμνάστρια Ισμήνη Καλέση... Ανίτα Απόστολος Σουγκλάκος... Απόστολος Γιάννης Φύριος... Τάσος Αλέκος Ζαρταλούδης... πατέρας του Τάμπι Νίκος Σταγόπουλος... Σπύρος Θεοδόσης Αλέκος Γιαννάκης... μαθητής Δημήτρης Φαρμακίδης Φίλιππος Γκιώνης... πατέρας του Μπίλια Jacqueline Μπέθια... μαθήτρια Γιολάντα Μπαλαούρα Λίζα Μαλινδρέτου... μαθήτρια Μαίρη Παπανικολάου Μίνα Αντουλάκη Νατάσα Ρώμα Στεφανία Βαν Σαντ... μαθήτρια Η ταινία προβλήθηκε τη σεζόν 1983-1984,έκοψε 119.819 εισιτήρια και ήρθε 4η ανάμεσα στις 33 ταινίες της σεζόν. Ρόδα τσάντα και κοπάνα Νο 2 Αρχειοθετήθηκε 2016-03-05 στο Wayback Machine. στο Cine.gr Ρόδα τσάντα και κοπάνα Νο 2 στην Ταινιοθήκη της Ελλάδος
Ιωάννης Κομνηνός (γιος Ανδρόνικου)

Ο Ιωάννης Κομνηνός (1128 - Σεπτέμβριος 1176) ήταν γιος του Ανδρόνικου, που ήταν γιος του Βυζαντινού αυτοκράτορα Ιωάννη Β' . Κατείχε τον τίτλο του πρωτοβεστιαρίου και ήταν δούκας της Κύπρου.

 Μητέρα του ήταν η Ειρήνη Αινειάδισσα. Του είχε απονεμηθεί ο τίτλος του πρωτοβεστιαρίου από το 1148. Το 1155 διορίστηκε δούκας (στρατιωτικός διοικητής) της Κύπρου, θέση που κράτησε ώσπου απεβίωσε. Το 1156 ο Ραϋνάλδος του Σατιγιόν και ο Θόρος Β΄ της Αρμενίας επιτέθηκαν στην Κύπρο, λεηλατώντας τη νήσο. Φράγκοι και Αρμένιοι πηγαινοερχόταν επάνω - κάτω στο νησί, λεηλατώντας κάθε κτήριο: εκκλησίες, μονές, καταστήματα, οικίες ιδιωτών. Ο Ιωάννης Κομνηνός επιτέθηκε, αλλά αιχμαλωτίστηκε. Οι καλλιέργειες κάηκαν και τα κοπάδια συνελήφθηκαν και μαζί με τον πληθυσμό οδηγήθηκαν στην ακτή. Η λεηλασία κράτησε τρεις εβδομάδες, ώσπου φάνηκε ο αυτοκρατορικός στόλος στον ορίζοντα. Ο Ραϋνάλδος διέταξε να φορτώσουν τη λεία στα πλοία. Κάθε Κύπριος αναγκάστηκε να πληρώσει λύτρα για την απελευθέρωσή του. Αφού απέπελευσαν, επέστρεψαν στην Αντιόχεια μαζί με τον Ιωάννη, ο οποίος και αυτός μάλλον εξαγοράστηκε και ελευθερώθηκε. Στις 17 Σεπτεμβρίου 1176 έλαβε μέρος στη μάχη στο Μυριοκέφαλο ακολουθώντας τον θείο του Μανουήλ Α΄ Αυτοκράτορα των Ρωμαίων. Απεβίωσε λίγο μετά την καταστρεπτική μάχη. Το 1146 νυμφεύτηκε τη Μαρία Ταρωνίτισσα, ίσως κόρη του σεβαστού Ιωάννη Ταρωνίτη και είχε τέκνα: Μαρία π. 1154 - 1208/1217, παντρεύτηκε πρώτα τον Αμωρί Α΄ της Ιερουσαλήμ και έπειτα τον Μπαλιάν των Ιμπελέν κύριο του Ναμπλούς. Αλέξιος απεβ. 1187, στασίασε εναντίον του Ανδρόνικου Α΄ Κομνηνού Αυτοκράτορα των Ρωμαίων, αλλά αιχμαλωτίστηκε, τυφλώθηκε και φυλακίστηκε. Απεβίωσε άγαμος. (μάλλον) Θεοδώρα, παντρεύτηκε πρώτα τον Βοϊμόνδο Γ΄ Πουατιέ, πρίγκιπα της Αντιόχειας και μετά τον Γκωτιέ ντε Μπεθούν, κύριο του Μπεσάν.
Μίχαου Στάσιακ

Ο Μιχάλ Στάσιακ είναι Πολωνός ποδοσφαιριστής, γεννημένος στις 12 Μαρτίου 1981. Αγωνίζεται ως Αμυντικός στην Πολωνική Β΄ Εθνική (I liga) με τα χρώματα της Flota Σβινόουστσιε.

 Ο Μιχάλ Στάσιακ ξεκίνησε από της ακαδημίες τις ομάδας MKS MOS Zduńska Wola και προωθήθηκε στην πρώτη ομάδα της Widzew Łódź. Το 2003 ήταν μια ασταθής χρονιά για αυτόν,ο ομάδα είχε πολλά οικονομικά προβλήματα και μετακόμισε στη Ντισκομπόλια Γκρόντζισκ και έπειτα στη Αμίτσα Βρόνκι και στη Όντρα Βοτζίσλαβ χωρίς να βρει θέση βασικού. Το 2005 πήγε στη Ζαγκλέμπι Λουμπίν και εξελίχθηκε σε έναν από τους αγαπημένους παίκτες της κερκίδας κερδίζοντας μάλιστα και το περιβραχιόνιο του αρχηγού. Το συμβόλαιό του έληγε το 2013 αλλά λόγω προβλημάτων λύθηκε το 2011 πραγματοποιώντας 172 εμφανίσεις και σκοράροντας 18 γκολ αν και αμυντικός. Το καλοκαίρι του 2011 αποκτήθηκε από την Ξάνθη μέχρι τις 30-06-2013. Αγωνίστηκε στην Εθνική Πολωνίας σε 3 αγώνες με τα Σκόπια, τη Λιθουανία και τις ΗΠΑ. Πρωτάθλημα ποδοσφαίρου Πολωνίας:2006 Κύπελλο Πολωνίας:2007 Μιχάλ Στάσιακ στο 90minut.πλ (Πολωνικά) Επίσημη σελίδα ομάδας Στατιστικά skodaxanthifc.gr Μεταγραφή onsports.gr Βιογραφικό
Γερμανικό πρωτάθλημα ποδοσφαίρου ανδρών 2017-18

Το Γερμανικό πρωτάθλημα ποδοσφαίρου ανδρών 2017-18 αποτελεί τη 55η σεζόν της κορυφαίας ποδοσφαιρικής κατηγορίας της Γερμανίας. Τον τίτλο του πρωταθλητή τον κατέκτησε η Μπάγερν Μονάχου.

 Τελευταία ενημέρωση: 23 Μαΐου 2018 21:14. Πηγή: Επίσημος ιστότοπος^1 – Η Άιντραχτ Φρανκφούρτης προκρίθηκε απευθείας στην φάση των ομίλων του Γιουρόπα Λιγκ της επόμενης αγωνιστικής περιόδου ως κυπελλούχος Γερμανίας. Οι ώρες είναι τοπικές (UTC+02:00). Η Βόλφσμπουργκ παρέμεινε στην Μπούντεσλιγκα, καθώς επικράτησε με συνολικό σκορ 4-1. - Επίσημος Ιστότοπος - Soccerway.com
Πέτρος Λοχαΐτης

Ο Πέτρος Λοχαΐτης (1933 - 29 Μαΐου 1976) ήταν Έλληνας ηθοποιός. Γεννήθηκε στην Αθήνα. Εμφανίστηκε κυρίως σε κωμωδίες του Αλέκου Σακελλάριου και ήταν για χρόνια στενός συνεργάτης και φίλος της Αλίκης Βουγιουκλάκη. Ήταν κάτοικος του Κολωνού, στην Αθήνα. Σκοτώθηκε το 1976 σε τροχαίο δυστύχημα στον Θεολόγο, όπου διατηρούσε εξοχικό, όταν το αυτοκίνητό του προσέκρουσε σε βράχο.

 Βασίλισσα Αμαλία (1975) ΕΙΡΤ Ήρθα και θα μείνω (1973) ΥΕΝΕΔ Μαντώ Μαυρογένους (1974) Ωραία μου κυρία (1973) Αχ αυτή η γυναίκα μου (1967) Ζητείται νέα με προίκα (1967) Του φτωχού τ' αρνί (1966) Η κόρη μου η σοσιαλίστρια (1965) Κολόμπ (1964) Πειρασμός (1964) Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης Έλληνες - Ελληνίδες ηθοποιοί 90lepta.com retroDB.gr Φιλμογραφία στα 90 λεπτά Αρχειοθετήθηκε 2010-02-05 στο Wayback Machine.
Φρόιλα Τζαλάμ

Η Λαίδη Φρόιλα Τζαλάμ (Dame Froyla Tzalam, GCMG, είναι ανθρωπολόγος και ηγέτης της κοινότητας των Μοπάν Μάγια από την Μπελίζ, η οποία είναι Γενική Κυβερνήτρια της Μπελίζ από τις 27 Μαΐου 2021. Είναι η πρώτη ιθαγενής Μάγια που υπηρέτησε ως γενικός κυβερνήτης οποιασδήποτε χώρας στην ιστορία της Κοινοπολιτείας.

 Η Τζαλάμ είναι από το χωριό Σαν Αντόνιο του Τολέδο. Αποφοίτησε με πτυχίο μπάτσελορ στην Ανθρωπολογία από το Πανεπιστήμιο Τρίνιτι του Τέξας. Ακολούθησε μεταπτυχιακό στην Αγροτική Ανάπτυξη από το Πανεπιστήμιο του Σάσσεξ. Ήταν η εκτελεστική διευθύντρια του Ινστιτούτου για Αυτόχθονη Διοίκηση Sarstoon Temash (SATIIM). Η Τζαλάμ προκρίθηκε για υποψηφιότητα στη Γερουσία τον Ιανουάριο του 2017, αλλά αρνήθηκε, προκειμένου να επικεντρωθεί στη δουλειά της με το SATIIM. Ανακοινώθηκε στις 22 Απριλίου 2021 από τον πρωθυπουργό της Μπελίζ Τζόνι Μπρισένιο ότι ορίστηκε ως ο επόμενος Γενικός Κυβερνήτης της Μπελίζ μετά τη συνταξιοδότηση του Κόλβιλ Γιανγκ. Είναι το τρίτο πρόσωπο στο αξίωμα του Γενικού Κυβερνήτη και η δεύτερη γυναίκα που διορίστηκε στο ρόλο. Στις 21 Μαρτίου 2022 τιμήθηκε με τον Μεγαλόσταυρο του Τάγματος των Αγίου Μιχαήλ και Αγίου Γεωργίου από τον Δούκα του Κέιμπριτζ κατά τη διάρκεια της βασιλικής περιοδείας του.
Παγονέρι Δράμας

Το Παγονέρι (πρώην Τσερέσοβο) είναι ορεινό χωριό του δήμου Κάτω Νευροκοπίου της Περιφερειακής Ενότητας Δράμας στην Περιφέρεια Ανατολικής Μακεδονίας και Θράκης. Σύμφωνα με την απογραφή 2011 είχε πληθυσμό 154 μονίμων κατοίκων και σύμφωνα με εκείνη του 2021 102.

 Το Παγονέρι βρίσκεται κοντά στα σύνορα της Ελλάδας με τη Βουλγαρία. Απέχει 55 χλμ. Β.-ΒΔ. από τη Δράμα (μέσω Βώλακα) και 21 χλμ. ΝΔ. από το Κάτω Νευροκόπι (έδρα του δήμου). Είναι κτισμένο σε υψόμετρο 670 μέτρων στις βόρειες πλαγιές του όρους Φαλακρό και δυτικά του ποταμού Νέστου. Στις αρχές του 20ού αιώνα, η πλειοψηφία των χριστιανών κατοίκων του χωριού ήταν πιστοί στο Οικουμενικό Πατριαρχείο, σε αντίθεση με τους αντίστοιχους πληθυσμούς γειτονικών χωριών που είχαν προσχωρήσει στη βουλγαρική Εξαρχία. Στη διάρκεια του Μακεδονικού Αγώνα, το Παγονέρι (τότε Τσερέσοβο) αποτέλεσε ένα από τα ελληνικά κέντρα της περιοχής, με κατοίκους του να εντάσσονται σε αντάρτικά σώματα ή να δρουν υποστηρικτικά προς τους μακεδονομάχους. Κατά τη διάρκεια του Α΄ Βαλκανικού Πολέμου, το χωριό πέρασε προσωρινά υπό βουλγαρικό έλεγχο, ενώ μετά τον Β΄ Βαλκανικό περιήλθε - όπως και ο υπόλοιπος νομός Δράμας - στην Ελλάδα. Σύμφωνα με την απογραφή που πραγματοποιήθηκε το 1913 από τις ελληνικές αρχές, είχε πληθυσμό 324 κατοίκων (159 ανδρών και 165 γυναικών). Κατά τον Α΄ Παγκόσμιο Πόλεμο, το Παγονέρι τέλεσε υπό νέα βουλγαρική κατοχή (1916-1918). Κατά τη διάρκεια της βουλγαρικής Κατοχής του 1941-1944, οι κάτοικοι του Παγονερίου συμμετείχαν ενεργά στην Εθνική Αντίσταση ως αντάρτες των τμημάτων του Αντώνη Φωστερίδη. Ως σημαντικότερος τοπικός οπλαρχηγός εκείνης της περιόδου αναγνωρίζεται ο Χρήστος Τάσκας, ενώ αναφέρονται ακόμη οι Α. Βούγκας και Σ. Γοριδάρης. Την ίδια περίοδο και ιδίως μετά τη μάχη της γέφυρας Παπάδων, 205 κάτοικοι του Παγονερίου εκτοπίστηκαν στο Σβέτι Βρατς (νυν Σαντάνσκι) της νοτιοδυτικής Βουλγαρίας και επέστρεψαν στις εστίες τους μετά την Απελευθέρωση. Κατά τον Εμφύλιο, οι κάτοικοι του χωριού τάχθηκαν στο πλευρό των κυβερνητικών δυνάμεων. Διοικητικά, το 1919 το χωριό ορίστηκε το 1919 έδρα κοινότητας. Από το 1926 μέχρι και το 1994 ανήκε στην επαρχία Δράμας, ενώ στη συνέχεια υπήχθη στην επαρχία Κάτω Νευροκοπίου. Από το 1997 ανήκει στον δήμο Κάτω Νευροκοπίου και σύμφωνα με το Σχέδιο Καλλικράτης αποτελεί την τοπική κοινότητα Παγονερίου. Στο Παγονέρι γεννήθηκαν οι μακεδονομάχοι Δημήτριος Πέντσας και Αθανάσιος Βλάχος ή Μόνιος, καθώς και ο αντιστασιακός Χρήστος Τάσκας.
Ρέζοβο (ποταμός)

Ο ποταμός Ρέζοβο (βουλγαρικά: Резовска река· τουρκικά: Mutludere) βρίσκεται στο νοτιοανατολικό τμήμα της Βουλγαρίας και στο βόρειο τμήμα της ευρωπαϊκής Τουρκίας. Τοποθετείται στον Φυσικό Δρυμό Στράντζα της Βουλγαρίας. Σύμφωνα με μια υπόθεση, το όνομα του ποταμού συνδέεται με τον βασιλέα των Θρακών, Ρήσο.

 Ο Ρέζοβο έχει μήκος 112 χιλιόμετρα και οι πηγές του βρίσκονται στο τουρκικό τμήμα των βουνών Στράντζα, ανατολικά του Κόφτσαζ στην Τουρκία με την τουρκική ονομασία Πασπαλντερεσί. Γενικά ρέει ανατολικά από την Τουρκία προς την Βουλγαρία και, μετά το χωριό Πασπάλα της επαρχίας Σαράντα Εκκλησιών στην Τουρκία, καθίσταται συνοριακός ποταμός μεταξύ Τουρκίας και Βουλγαρίας μέχρι τις εκβολές του στη Μαύρη Θάλασσα στο Ρέζοβο. Αυτή η τοποθεσία αποτελεί το νοτιότερο σημείο της βουλγαρικής ακτής της Μαύρης Θάλασσας και το βορειότερο σημείο της τουρκικής ακτής της Μαύρης Θάλασσας, καθώς επίσης και το νοτιοανατολικότερο σημείο της Βουλγαρίας και το βορειοανατολικότερο σημείο της Τουρκικής Θράκης. Η λεκάνη απορροής του ποταμού εκτείνεται σε 739 τ.χλμ, εκ των οποίων τα 555 τ.χλμ βρίσκονται στην Τουρκία και τα 184 τ.χλμ στη Βουλγαρία. Ο μεγαλύτερος παραπόταμός του είναι ο Βέλικα. Τα σύνορα στις εκβολές του ποταμού Ρέζοβο αποτέλεσαν αντικείμενο μικρής εδαφικής διαμάχης μεταξύ Βουλγαρίας και Τουρκίας, η οποία διευθετήθηκε τη δεκαετία του 1990. Ως αποτέλεσμα μιας συμφωνίας μεταξύ των δύο χωρών της 6ης Μαΐου 1992 (που επικυρώθηκε από τη Βουλγαρία το 1998), η Βουλγαρία έλαβε μια μικρή έκταση αρκετών τετραγωνικών χιλιομέτρων στον κόλπο Ρέζοβο σε αντάλλαγμα για υδάτινη περιοχή στην υφαλοκρηπίδα.
Ντουλάπα

Η ντουλάπα είναι ένας περίκλειστος χώρος που χρησιμοποιείται για γενική αποθήκευση. Οι σύγχρονες ντουλάπες μπορούν να ενσωματωθούν στους τοίχους του σπιτιού κατά τη διάρκεια της οικοδόμησης, έτσι ώστε να καταλαμβάνουν μη εμφανή χώρο στο σημείο που θα τοποθετηθούν.

 Ιματιοθήκη (συνηθισμένη ντουλάπα): Ντουλάπα που βρίσκεται κοντά στην κρεβατοκάμαρα. Συνήθως χρησιμοποιείται για τα παλτά, σακάκια, μπλούζες, γάντια, καπέλα, φουλάρια, και μπότες / παπούτσια. Αυτό το είδος της ντουλάπας μερικές φορές έχει ράφια.Λινοθήκη: Στενή ντουλάπα με ράφια σε μπάνιο που χρησιμοποιείται για να αποθηκεύονται πετσέτες, σεντόνια, μπουρνούζια και προϊόντα περιποίησης.Κελάρι: Ντουλάπι σε κουζίνα που χρησιμοποιείται για την αποθήκευση τροφίμων, πιάτων, τραπεζομάντιλων. Η ντουλάπα μπορεί να έχει ράφια για την τοποθέτηση των τροφίμων.
Άγιοι Απόστολοι Ηλείας

Για συνώνυμους οικισμούς στην Ελλάδα δείτε το λήμμα: Άγιοι Απόστολοι Οι Άγιοι Απόστολοι είναι πεδινό χωριό της Ηλείας στην Περιφερειακή Ενότητα Ηλείας με υψόμετρο 128 μέτρα σε απόσταση 10 χλμ. βόρεια του Πύργου.

 Η παλιά του ονομασία είναι Βυτινέϊκα ή Μαλακάσι και έτσι αναφέρεται επίσημα το 1879 στο ΦΕΚ 50Α - 25/07/1879 να προσαρτάται στον τότε δήμο Λετρίνων. Το 1931 με το ΦΕΚ 301Α - 29/08/1931 ορίστηκε έδρα της ομώνυμης νεοϊδρυθείσας κοινότητας και το 1940 μετονομάστηκε σε Άγιοι Απόστολοι. Σύμφωνα με το Σχέδιο Καλλικράτης αποτελεί την τοπική κοινότητα Αγίων Αποστόλων που υπάγεται στη δημοτική ενότητα Ιαρδάνου του Δήμου Πύργου και σύμφωνα με την απογραφή 2011 έχει πληθυσμό 95 κατοίκους. Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ)
Ελατού Αιτωλοακαρνανίας

Η Ελατού είναι ορεινό χωριό του νομού Αιτωλοακαρνανίας. Είναι χτισμένη σε υψόμετρο 1.000 μέτρων στις πλαγιές της κορυφής Κερασοβούνι των νότιων απολήξεων των Βαρδουσίων. Αποτελεί την τοπική κοινότητα Ελατούς της Δημοτικής Ενότητας Αποδοτίας του δήμου Ναυπακτίας και σύμφωνα με την απογραφή του 2011, ο πληθυσμός της ανέρχεται σε 107 κατοίκους. Η Ελατού απέχει 49 χιλιόμετρα από την πόλη της Ναυπάκτου.

 Το χωριό αρχικά ονομαζόταν Ελετσού, ονομασία η οποία έχει σλαβικές ρίζες και σημαίνει «ευήλιος τόπος». Στη θέση Παλαιοχώρι έχουν ανιχνευτεί υπολείμματα αρχαίων κτισμάτων άγνωστης προέλευσης. Τον Νοέμβριο του 1828, ο οικισμός, όπως και η υπόλοιπη ορεινή Ναυπακτία απελευθερώθηκε από την οθωμανική κυριαρχία και συμπεριλήφθηκε στο νεοσύστατο ελληνικό κράτος. Στο κέντρο του χωριού δεσπόζει η εκκλησία, αφιερωμένη στην Μεταμόρφωση του Σωτήρος που κτίστηκε το 1864 από Ηπειρώτες τεχνίτες ενώ την ίδια χρονολογία κτίστηκε και το σχολείο του οικισμού. Μετονομάστηκε το 1928 σε Ελατού και έλαβε το νέο της όνομα από το πυκνό δάσος με έλατα που περιβάλλει τον οικισμό. Διοικητικά, υπαγόταν αρχικά στην επαρχία Ναυπακτίας. Το 1997 υπήχθη στον καποδιστριακό δήμο Αποδοτίας ενώ μετά τις μεταρρυθμίσεις του σχεδίου «Καλλικράτης» συμπεριλήφθηκε στη δημοτική ενότητα Αποδοτίας του δήμου Ναυπακτίας. Ελατού Αρχειοθετήθηκε 2014-09-08 στο Wayback Machine. Αναλυτικά στοιχεία του μόνιμου πληθυσμού της Αιτωλοακαρνανίας
Κοκκινόβραχος Αττικής

Ο Κοκκινόβραχος είναι οικισμός που βρίσκεται στον κάμπο των Αφιδνών, στους Ανατολικούς πρόποδες της Πάρνηθας της Δημοτικής Κοινότητας Αφιδνών που βρίσκεται μικρός παλαιός οικισμόΔιοικητικά ανήκει στον Δήμο Ωρωπού, στον οποίο εντάχθηκε με το πρόγραμμα Καλλικράτης η κοινότητα Αφιδνών. Ο οικισμός είναι αραιοκτισμένος, αποτελούμενος κυρίως από νεόκτιστα σπίτια γύρω από έναν πυρήνα που αποτελούσε το παλιό ομώνυμο αγρόκτημα. Βρίσκεται σε υψόμετρο 310 μέτρων και ο πληθυσμός του σύμφωνα με την απογραφή του 2011 είναι 195 κάτοικοι. Ο Κοκκινόβραχος χτίστηκε από Αρβανίτες κτηνοτρόφους και αρχικά έφερε την ονομασία Λιοσάτι. Το 1927 ο οικισμός μετονομάστηκε σε Κοκκινόβραχος, αν και εξακολουθεί να αναφέρεται ακόμη ως Λιοσάτι.Πορεία του πληθυσμού:

 Το Λιοσάτι ήταν κατά πάσα πιθανότητα το κτήμα που αγόρασε ο Σκοτσέζος ιστορικός και φιλέλληνας Τζορτζ Φίνλεϊ το 1830 από Τούρκους τσιφλικάδες, και συγκεκριμένα από τους γιους του μεγαλοτσιφλικά Κιαμίλ μπεή από την Κόρινθο. Επειδή αυτό αναφέρεται στα ημερολόγιά του ως "Λίοσια", συνήθως συγχέεται με τα γνωστά Λίοσια στη δυτική Αθήνα. Την ονομασία "Λιόσια" την χρησιμοποιούν ωστόσο και οι παλιοί κάτοικοι του Κοκκινόβραχου εναλλακτικά με το "Λιοσάτι" μέχρι σήμερα. Υπέρ της εκδοχής ότι πρόκειται για το παλιό κτήμα του Φίνλεϊ συνηγορεί και μια αναφορά στο ημερολόγιό του: "Λίοσια. Βρήκα και πάλι μεγάλες ποσότητες πυρόλιθου σε Λιόσια και Αφίδνες" (άρα τοποθετεί τα μέρη αυτά μαζί), ενώ αμέσως μετά ανεφέρεται στην "βρύση της Μπελούσας", η οποία υπάρχει ακόμη στον Κοκκινόβραχο με το όνομα Μπελούσι, μαζί με το παρακείμενο εκκλησάκι, το οποίο επίσης αναφέρει. Γενικά, στην περιήγηση της Αττικής που περιγράφει στο ημερολόγιό του, ο Φίνλεϊ τοποθετεί τα "Λιόσια" κοντά στα Κιούρκα (Αφίδνες), το Καπανδρίτι, το Χαλκούτσι και τον Αγ. Μερκούριο, ποτέ όμως κοντά στην Αθήνα. Ως "Λιόσια (κτήμα)" (Liosia [Gut]) αναγράφεται η περιοχή άλλωστε και στον λεπτομερή χάρτη της Αττικής των Ερνστ Κούρτιους (Ernst Curtius) και Γιόχαν Άουγκουστ Κάουπερτ (Johann August Kaupert) (Βερολίνο 1881-1900). Επίσης σώζεται μία παλιά διώροφη οικία που αναφέρεται από παλιούς κατοίκους του οικισμού ως "Σπίτι του Φίνλεϊ". πληροφορίες για τις Αφίδνες από την ιστοσελίδα του Δήμου Ωρωπού Αρχειοθετήθηκε 2014-02-28 στο Wayback Machine. Σύλλογος Οικιστών Ιπποκρατείου Πολιτείας πληροφορίες για την Αγία Τριάδα της κοινότητας Αφιδνών Μονάδα Αντιμετώπισης Κινδύνων
Χρήστος Βοσκόπουλος

Ο Χρήστος Βοσκόπουλος είναι Έλληνας πολιτικός και εκλεγμένος Δήμαρχος Καισαριανής στις αυτοδιοικητικές εκλογές του 2019. Ανέλαβε καθήκοντα στις 1 Σεπτεμβρίου 2019 αντικαθιστώντας τον προηγούμενο δήμαρχο Ηλία Σταμέλο.

 Γεννήθηκε το 1962 στην Καισαριανή. Σπούδασε αρχιτέκτονας μηχανικός στο Εθνικό Μετσόβιο Πολυτεχνείο ενώ συμμετείχε στα πολιτικά δρώμενα στον χώρο της αριστεράς στο μαθητικό και φοιτητικό κίνημα. Έβαλε υποψηφιότητα ως δήμαρχος Καισαριανής για πρώτη φορά στις αυτοδιοικητικές εκλογές του 2010, ως ανεξάρτητος, με την παράταξη «Καισαριανή Τώρα Ανάπτυξη Προοπτική» και κατετάγη πέμπτος με ποσοστό 7,17% και μία έδρα. Στις αυτοδιοικητικές εκλογές του 2014 έβαλε εκ νέου υποψηφιότητα με την προαναφερόμενη παράταξη και κατετάγη τέταρτος με ποσοστό 13,63% και δύο έδρες.. Την πρώτη Κυριακή των αυτοδιοικητικών εκλογών του 2019 (26 Μαΐου) κατέλαβε τη δεύτερη θέση με ποσοστό 28,62% και 8 έδρες. Τη δεύτερη Κυριακή (2 Ιουνίου) με αντίπαλο τον Ηλία Σταμέλο εξελέγη δήμαρχος με ποσοστό 52,83%. Σε συνέντευξη του στο δημοτικό ραδιόφωνο Ηρακλείου Αττικής έθεσε ως βασική του προτεραιότητα την επίλυση των προβλημάτων της καθαριότητας και του κυκλοφοριακού τονίζοντας ότι για την επίλυση του δεύτερου θα ενισχύσει τη Δημοτική συγκοινωνία και τους δημοτικούς χώρους στάθμευσης.
The Year of the Voyager

Το The Year of the Voyager είναι ζωντανά ηχογραφημένο άλμπουμ του αμερικάνικου heavy metal συγκροτήματος Nevermore, το οποίο κυκλοφόρησε τον Οκτώβριο του 2008 μέσω της δισκογραφικής εταιρείας "Century Media Records". Το "Year of the Voyager" κυκλοφόρησε και σε μορφή διπλού DVD με μεγαλύτερο αριθμό τραγουδιών και οκτώ βίντεο κλιπ του συγκροτήματος ως επιπλέον υλικό. Οι ζωντανές εμφανίσεις κατά τις οποίες ηχογραφήθηκε το άλμπουμ έγιναν στο πλαίσιο της περιοδείας για την προώθηση του δίσκου "This Godless Endeavor", ενώ στο DVD συμπεριλήφθηκαν τα τραγούδια "Engines Of Hate" και "Beyond Within" από το πάρτι για τον εορτασμό των χρόνων από την ίδρυση της "Century Media" στο "The Roxy" του Λος Άντζελες στις 28 Σεπτεμβρίου 2001.

 1. Final Product (Dane, Loomis) - 5:09 2. My Acid Words (Dane, Loomis) - 6:04 3. What Tomorrow Knows / Garden of Grey (Dane, Loomis) - 4:21 4. Next in Line (Dane, Loomis) - 5:21 5. Enemies of Reality (Dane, Loomis) - 4:52 6. I, Voyager (Dane, Loomis) - 6:14 7. The Politics of Ecstasy (Dane, Loomis) - 7:36 8. The River Dragon Has Come (Dane, Loomis) - 5:16 9. I Am the Dog (Dane, Loomis) - 4:46 10. Dreaming Neon Black (Dane, Smyth) - 6:32 1. Matricide (Dane, Loomis) - 5:44 2. Dead Heart in a Dead World (Dane, Loomis) - 4:41 3. Inside Four Walls (Dane, Loomis) - 5:20 4. The Learning (Dane, Loomis) - 9:50 5. Sentient 6 (Dane, Loomis) - 7:06 6. Narcosynthesis (Dane, Loomis) - 6:02 7. The Heart Collector (Dane, Loomis) - 6:53 8. Born (Dane, Loomis) - 5:58 9. This Godless Endeavor (Dane, Loomis) - 9:25 Το "The Year of the Voyager" ηχογραφήθηκε από τους εξής μουσικούς: Γουόρελ Ντέιν - φωνητικά Τζεφ Λούμις - κιθάρα Στιβ Σμιθ - κιθάρα Κρις Μπρόντερικ - κιθάρα Κάραν Μέρφι - κιθάρα Τζιμ Σέπαρντ - μπάσο Βαν Γουίλιαμς - τύμπανα The Year of the Voyager - Nevermore | Songs, Reviews, Credits, Awards | AllMusic Nevermore - The Year of the Voyager (album review ) | Sputnikmusic Nevermore - The Year of the Voyager - Encyclopaedia Metallum: The Metal Archives Nevermore - The Year of the Voyager - Metal Storm
Γενεαλογικό δέντρο

Το γενεαλογικό ή οικογενειακό δέντρο αποτελεί περιγραφική ή σχηματική αναφορά επί του συνόλου των γνωστών προγόνων ή απογόνων κάποιου ανθρώπου, καθώς και το διάγραμμα που τους εμφανίζει σε δενδρική δομή μέχρι κάποιο όριο, είτε στο παρόν, είτε σε ιστορικό παρελθόν. Γενικά το γενεαλογικό δένδρο είναι ένας πίνακας που χρησιμοποιείται κυρίως στη γενεαλογία. Ο σκοπός του γενεαλογικού δέντρου είναι να αναδείξει συσχετισμούς και βαθμούς οικογενειακούς ή συγγένειας ανθρώπων. Σε αυτό καταγράφονται τα ονόματα των απογόνων καθώς και πολλές άλλες πληροφορίες όπως ημερομηνίες γέννησης, θανάτου, βαπτίσεων, γάμων, τοποθεσίες και επαγγέλματα.

 Η δενδρική δομή των γενεαλογικών δένδρων παρουσιάζεται κατά δύο μορφές: ως «Γενεαλογικό δένδρο απογόνων» και ως «Γενεαλογικό δένδρο προγόνων». Γενεαλογικό δένδρο απογόνων: Η δενδρική δομή της μορφής αυτής παρουσιάζει τον αρχαιότερο πρόγονο στο κάτω μέρος με την εξέλιξη των απογόνων προς τα πάνω. Γενεαλογικό δένδρο προγόνων: Η δενδρική δομή της μορφής αυτής παρουσιάζει, αντίθετα με το προηγούμενο, τον νεότερο απόγονο στο κάτω μέρος με δενδρική παρουσίαση των προγόνων του. Δένδρο του Ιεσσαί Π.Δ.Καγκελάρη "Ιστορία και Γενεαλογία του Οίκου Καγγελάρη της Κεφαλονιάς (16ος-20ός Αιώνες)", Κέρκυρα 2011 ISBN 978-960-85532-2-4
Πρωτάθλημα ποδοσφαίρου Μάλτας

Το Πρωτάθλημα ποδοσφαίρου Μάλτας (μαλτέζικα: Premier League Malti) είναι η ανώτερη ποδοσφαιρική διοργάνωση πρωταθλήματος στη Μάλτα. Ονομάζεται και BOV Premier League για εμπορικούς λόγους (BOV: Bank of Valletta). Η διοργάνωση ξεκίνησε το 1909. Στο Σύστημα ποδοσφαιρικών πρωταθλημάτων Μάλτας κάτω από τη διοργάνωση αυτή υπάρχουν ακόμη τρεις κατηγορίες: Λ-Εγουέλ Ντιβιζιόνι Μαλτία, Ιτ-Τιένι Ντιβιζιόνι Μαλτία και Ιτ-Τιελέτ Ντιβιζιόνι Μαλτία. Πριν το 1980 η ανώτατη ποδοσφαιρική κατηγορία στη Μάλτα ήταν γνωστή σαν Λ-Εγουέλ Ντιβιζιόνι Μαλτία. Το 1980 μετονομάστηκε σε Πρέμιερ Λιγκ και διατήρησε την ονομασία αυτή από τότε. Η Λ-Εγουέλ Ντιβιζιόνι Μαλτία βρίσκεται πλέον ένα επίπεδο πιο κάτω.

 Το πρωτάθλημα 2022-23 διεξάγεται με δεκατέσσερις ομάδες να αγωνίζονται ανά μεταξύ τους από δύο φορές. Ο πρωταθλητής συμμετέχει στον πρώτο ή δεύτερο προκριματικό γύρο του ΟΥΕΦΑ Τσάμπιονς Λιγκ. Ο δεύτερος και ο τρίτος της βαθμολογίας συμμετέχουν στον πρώτο ή δεύτερο προκριματικό γύρο του ΟΥΕΦΑ Γιουρόπα Κόνφερενς Λιγκ, όπως και η κυπελλούχος ομάδα. Οι δύο τελευταίες ομάδες υποβιβάζονται στην Τσάλεντζ Λιγκ Μάλτας, ενώ η 12η ομάδα δίνει αγώνες πλέι-άουτ με ομάδες της Τσάλεντζ Λιγκ της Μάλτας. †Δεν υφίσταται πλέον. Malta - List of Champions and Runners-Up League Champions HISTORY Αρχειοθετήθηκε 2015-06-16 στο Wayback Machine. Σύστημα ποδοσφαιρικών πρωταθλημάτων Μάλτας Επίσημη ιστοσελίδα League321.com - Οι πίνακες βαθμολογίας του μαλτέζικου ποδοσφαίρου.
Κοινοβούλιο του Βανουάτου

Το Κοινοβούλιο του Βανουάτου (στην Μπισλάμα : Palamen blong Vanuatu ) είναι το μονοθάλαμο νομοθετικό σώμα της Δημοκρατίας του Βανουάτου. Καθιερώθηκε με το Κεφάλαιο 4 του Συντάγματος που εγκρίθηκε με σκοπό την ανεξαρτησία της χώρας, ως τότε γαλλο-βρετανική συγκυριαρχία, το 1980 .

 Η λειτουργία του Κοινοβουλίου βασίζεται στο βρετανικό μοντέλο του συστήματος του Γουεστμίνστερ και περιλαμβάνει την αρχή της κοινοβουλευτικής υπεροχής, εντός των ορίων που προβλέπει το Σύνταγμα. Ο Πρόεδρος της Δημοκρατίας, του οποίου τα καθήκοντα είναι ουσιαστικά συμβολικά, δεν μπορεί να ασκήσει βέτο σε νόμο που ψηφίστηκε από τη Βουλή, εκτός εάν τον κρίνει αντίθετο με το Σύνταγμα, οπότε μπορεί να υποβάλει την ερώτηση στο Ανώτατο Δικαστήριο και να ασκήσει βέτο εάν το Ανώτατο Δικαστήριο το κρίνει αντισυνταγματικό. Το κοινοβούλιο αποτελείται από 52 έδρες που πληρούνται για τέσσερα χρόνια με την ενιαία μη μεταβιβάσιμη ψήφο σε δεκαοκτώ εκλογικές περιφέρειες από μία έως επτά έδρες η καθεμία. Οι ψηφοφόροι ψηφίζουν για έναν μόνο υποψήφιο στην εκλογική τους περιφέρεια και οι υποψήφιοι με τις περισσότερες ψήφους σε αυτήν την εκλογική περιφέρεια εκλέγονται για τον αριθμό των εδρών που θα καλυφθούν. Όταν διακυβεύεται μόνο μία έδρα, η ψηφοφορία λαμβάνει ουσιαστικά τη μορφή πλειοψηφικού συστήματος. Η Βουλή εκλέγει μεταξύ των μελών της τον Πρωθυπουργό. Οι βουλευτές (αντιπρόσωποι) συγκροτούν απαρτίζουν, μαζί με τους προέδρους των περιφερειακών συμβουλίων, το εκλογικό σώμα που εκλέγει τον Πρόεδρο της Δημοκρατίας, με πενταετή θητεία . Ο Πρωθυπουργός και το Υπουργικό του Συμβούλιο είναι υπόλογοι έναντι της Βουλής, η οποία μπορεί να τους ανατρέψει ψηφίζοντας με απόλυτη πλειοψηφία μια πρόταση μομφής . Ο Πρόεδρος του Κοινοβουλίου διευθύνει τις εργασίες αυτής της μονοθάλαμης συνέλευσης και είναι επίσημα μέρος του Συμβουλίου Υπουργών του Βανουάτου. Εξασφαλίζει την προσωρινή θητεία του Προέδρου της Δημοκρατίας σε περίπτωση θανάτου, παραίτησης ή κωλύματος.
Samsung

Η Samsung Electronics (Κορεατικά: 삼성, προφέρεται Σάμσονγκ, αναγράφεται ως SΛMSUNG) είναι πολυεθνικός όμιλος επιχειρήσεων με έδρα κοντά στη Σεούλ της Νότιας Κορέας. Αποτελείται από πολυάριθμες θυγατρικές εταιρίες και είναι ο μεγαλύτερος όμιλος επιχειρήσεων, τζέμπολ (재벌, jaebeol), της Νότιας Κορέας. Απασχολεί 370.000 άτομα και πληρώνει φόρους ύψους περίπου 8% των εισοδημάτων της χώρας. Ο όμιλος καλύπτει εξαιρετικά ευρύ φάσμα δραστηριοτήτων. Η γνωστότερη θυγατρική του ομίλου είναι η Samsung Electronics. Άλλη πολύ σημαντική θυγατρική του ομίλου είναι η Samsung Heavy Industries, η οποία είναι η δεύτερη μεγαλύτερη ναυπηγική βιομηχανία στον πλανήτη. Η έδρα του ομίλου βρίσκεται στην πόλη Σούουον, μόλις 48 χλμ από την πρωτεύουσα.

 Η εταιρία ιδρύθηκε το 1938 ως κατάστημα λιανικής πώλησης. Μετά τον πόλεμο της Κορέας ο ιδρυτής της εταιρίας επέκτεινε τις δραστηριότητες στα οικοδομικά υλικά, τις οικοδομές και από το 1969 στα ηλεκτρονικά και στα μηχανάκια. Η λειτουργία ενός δικού της ιδιωτικού τηλεοπτικού καναλιού σταμάτησε για πολιτικούς λόγους. Όπως όλοι οι τζέμπολ, κατά τις διάρκεια της Κρίσης της Ασίας αποχώρησε από ορισμένες δραστηριότητες και συγκεντρώθηκε στις δραστηριότητες με το μεγαλύτερο κύκλο εργασιών. Το βασικό χρώμα στο λογότυπο είναι μπλε, το οποίο η Samsung έχει κρατήσει εδώ και πολλά χρόνια, υποδηλώνοντας ότι συμβολίζει τη σταθερότητα, την αξιοπιστία και την εταιρική κοινωνική ευθύνη. Η Samsung έχει ένα λογότυπο ήχου, το οποίο αποτελείται από τις σημειώσεις E ♭, A ♭, D ♭, E ♭. Το λογότυπο ήχου δημιουργήθηκε από τον Musikvergnuegen και γράφτηκε από τον Walter Werzowa. Τον Ιούλιο του 2016, η Samsung παρουσίασε τη γραμματοσειρά SamsungOne της, μια γραμματοσειρά που ελπίζει να δώσει μια σταθερή και καθολική οπτική ταυτότητα στο ευρύ φάσμα των προϊόντων της Samsung. Το SamsungOne σχεδιάστηκε για να χρησιμοποιείται σε όλο το φάσμα των διαφόρων συσκευών της Samsung, με έμφαση στην ευκρίνεια για τα πάντα, από μικρότερες συσκευές όπως smartphones έως μεγαλύτερες συνδεδεμένες τηλεοράσεις ή ψυγεία, καθώς και μάρκετινγκ και διαφημίσεις της Samsung. Η οικογένεια γραμματοσειρών υποστηρίζει 400 διαφορετικές γλώσσες με πάνω από 25.000 χαρακτήρες. Η Samsung δωρίζει περίπου 100 εκατομμύρια δολάρια ετησίως στο Ιατρικό Κέντρο της Samsung, έναν μη κερδοσκοπικό φορέα παροχής υγειονομικής περίθαλψης που ιδρύθηκε από τον όμιλο το 1994. Το ιατρικό κέντρο της Samsung περιλαμβάνει το νοσοκομείο Samsung Seoul, το νοσοκομείο Kangbook της Samsung, το νοσοκομείο Samsung Changwon, το κέντρο καρκίνου του Samsung και το ερευνητικό κέντρο Samsung Life Sciences. Το Κέντρο Καρκίνου της Samsung, που βρίσκεται στη Σεούλ, είναι το μεγαλύτερο κέντρο καρκίνου στην Ασία. Το Ιατρικό Κέντρο της Samsung και η φαρμακευτική πολυεθνική Pfizer συμφώνησαν να συνεργαστούν για την έρευνα για τον εντοπισμό των γενωμικών μηχανισμών που ευθύνονται για κλινικές εκβάσεις στο ηπατοκυτταρικό καρκίνωμα. Επίσημος ιστότοπος Samsung Group (Κορεατικά)
Βασιλική Τρικάλων

Η Βασιλική είναι πεδινός οικισμός του Νομού Τρικάλων με πληθυσμό 1.375 κατοίκους, σύμφωνα με την Απογραφή του 2011. Παλαιότερα ανήκε στον Δήμο Βασιλικής, ωστόσο με τη νέα διοικητική διαίρεση (Σχέδιο Καλλικράτης) από 1ης Ιανουαρίου 2011 εντάχθηκε στον νέο διευρυμένο Δήμο Καλαμπάκας της Περιφερείας Θεσσαλίας. Ο οικισμός βρίσκεται σε υψόμετρο 150 μ. και σε απόσταση περίπου δέκα χιλιομέτρων από την πρωτεύουσα του Δήμου Καλαμπάκας (Καλαμπάκα) και δώδεκα χιλιομέτρων από την πρωτεύουσα του Νομού Τρικάλων, τα Τρίκαλα.

 Ο Αλή πασάς έδωσε ως τσιφλίκι στην Κυρα-Βασιλική (1793-1834) το παλιό χωριό Βοεβόδα ή Βοϊβόδα, που έκτοτε πήρε το όνομά της. Αργότερα και μέχρι την απελευθέρωση της Θεσσαλίας το χωριό έγινε τσιφλίκι της Βαλιντέ σουλτάνας (μητέρας του σουλτάνου). Η Βασιλική, για να εξιλεωθεί για τον γάμο της με τον αλλόθρησκο Αλή, έχτισε πέντε εκκλησίες στον θεσσαλικό κάμπο — μία από αυτές ήταν και η εκκλησία του Αγίου Νικολάου. Για την κατασκευή της, πάντα κατά την παράδοση, ο Αλή πασάς έστειλε τον πρωτομάστορά του Σάμπλο. Τα εγκαίνια του Αγ. Νικολάου, που είναι σταυροειδής ναός με τρούλο, έγιναν στις 12 Μαΐου 1818. Στην εξωτερικό τοίχο της κόγχης του ιερού, πάνω από μικρή αψίδα, παρίσταται η μορφή της κυρα-Βασιλικής. Ακόμη, η παράδοση μαρτυρά ότι, όταν ο Αλή πασάς έδωσε τη Βοϊβόδα στη Βασιλική, κατασκευάστηκε μέσα στο χωριό ένα χαντάκι, το οποίο καθόριζε το άσυλο για τους Χριστιανούς που καταδίωκαν οι Τούρκοι. Η Βασιλική διαθέτει ποδοσφαιρική ομάδα με το όνομα «Κεραυνός», η οποία αγωνίζεται στον Α' όμιλο της Α1 ερασιτεχνικής κατηγορίας Τρικάλων. Από τη Βασιλική κατάγεται επίσης ο πατέρας του διεθνούς ποδοσφαιριστή Χοσέ Χολέμπας που αγωνίζεται στον Ολυμπιακό Πειραιώς, καθώς και ο Πέτρος Παναγιωτόπουλος, παππούς του γνωστού φυσικού-θεολόγου, Πέτρου Παναγιωτόπουλου. Α. Εξάρχου: Βοϊβόντα~Βασιλική: Ιστορία και Λαογραφία, εκδόσεις «Γένεσις» Δήμος Καλαμπάκας - Δημοτική Ενότητα Βασιλικής 3kala.gr - Βασιλική
How the West Was Won (άλμπουμ)

How the West Was Won είναι ο τίτλος του τριπλού, ζωντανά ηχογραφημένου άλμπουμ του χαρντ ροκ συγκροτήματος Led Zeppelin, το οποίο ηχογραφήθηκε το 1972 στις Ηνωμένες Πολιτείες και κυκλοφόρησε τον Μάιο του 2003 μέσω της δισκογραφικής εταιρείας "Atlantic". Οι ηχογραφήσεις που υπάρχουν στο δίσκο έγιναν στις 25 Ιουνίου 1972 στο Forum του Λος Άντζελες και δύο ημέρες αργότερα στο Long Beach Arena του Λονγκ Μπιτς της Καλιφόρνια. Τη συλλογή και μίξη των τραγουδιών πραγματοποίησε ο Τζίμι Πέιτζ στα "Sarm West Studios" του Λονδίνου. Ο δίσκος πούλησε 154.000 αντίτυπα στην πρώτη του εβδομάδα στις Ηνωμένες Πολιτείες, ανεβαίνοντας στο # 1 του Billboard κάτι που έκανε δίσκος του συγκροτήματος για πρώτη φορά από το "In Through the Out Door" του 1979. Επίσης, το "How the West Was Won" βραβεύθηκε ως χρυσό στη Μεγάλη Βρετανία και τη Βραζιλία αλλά και ως πλατινένιο στον Καναδά και τις Ηνωμένες Πολιτείες. Οι κριτικές για το δίσκο ήταν ιδιαίτερα θετικές με το "Allmusic" να του δίνει 4,5 με άριστα τα 5 αστέρια και το Pitchfork Media να το βαθμολογεί με 8,8. Το "Classic Rock" το χαρακτήρισε ως το τέταρτο καλύτερο ζωντανό άλμπουμ όλων των εποχών ενώ το περιοδικό "Q" το κατέταξε ενδέκατο στην ανάλογη λίστα του.

 CD 1 1. LA Drone (Page, Jones) - 0:15 2. Immigrant Song (Page, Plant) - 3:41 3. Heartbreaker (Page, Plant, Jones, Bonham) - 7:23 4. Black Dog (Page, Plant, Jones) - 5:40 5. Over the Hills and Far Away (Page, Plant) - 5:07 6. Since I've Been Loving You (Page, Plant, Jones) - 8:01 7. Stairway to Heaven (Page, Plant) - 9:36 8. Going to California (Page, Plant) - 5:36 9. That's the Way (Page, Plant) - 5:53 10. Bron-Yr-Aur Stomp (Page, Plant, Jones) - 4:52CD 2 1. Dazed and Confused / Walter's Walk / The Crunge (Page, Plant, Jones, Bonham) - 25:25 2. What Is and What Should Never Be (Page, Plant) - 4:41 3. Dancing Days (Page, Plant) - 3:42 4. Moby Dick (Page, Jones, Bonham) - 19:20CD 3 1. Whole Lotta Love"/"Boogie Chillun"/"Let's Have a Party"/"Hello Mary Lou"/"Going Down Slow (Bonham, Dixon, Jones, Page, Plant, Besman, J.L. Hooker, Robinson, Pitney, Mangiaracina, Oden) - 23:08 2. Rock and Roll (Page, Plant, Jones, Bonham) - 3:56 3. The Ocean (Page, Plant, Jones, Bonham) - 4:21 4. Bring It On Home"/"Bring It On Back (Page, Plant, Jones, Bonham, Dixon) - 9:30 How the West Was Won (άλμπουμ)Επίσημη κυκλοφορία: 27 Μαΐου 2003 How the West Was Won (άλμπουμ)Ηνωμένες Πολιτείες (RIAΑ Certification): ΠλατινένιοςΒραζιλία (ABPD Certification): ΧρυσόςΚαναδάς (CRIA Certification): ΠλατινένιοςΗνωμένο Βασίλειο (BPI Certification): Χρυσός Το "How the West Was Won" ηχογραφήθηκε από τους εξής μουσικούς:Ρόμπερτ Πλαντ - φωνητικά, φυσαρμόνικαΤζίμι Πέιτζ - ηλεκτρική και ακουστική κιθάραΤζον Πωλ Τζόουνς - μπάσο, πλήκτραΤζον Μπόναμ - τύμπανα Allmusic review Θέσεις τσαρτ Acclaimed Music Ιαπωνικά τσαρτ Brazilian Certifications Canadian Certifications Αρχειοθετήθηκε 2012-04-28 στο Wayback Machine. British CertificationsΑρχειοθετήθηκε 2017-07-10 στο Wayback Machine. American Certifications
Ευρωμπάσκετ 1965

Η 14η διοργάνωση του ευρωπαϊκού πρωταθλήματος καλαθοσφαίρισης ανδρών του 1965 (γνωστό και ως Ευρωμπάσκετ 1965) οργανώθηκε από τη FIBA Europe. Συμμετείχαν 16 εθνικές ομάδες. Το τουρνουά διοργάνωσε η Σοβιετική Ένωση και έλαβε χώρα στη Μόσχα στο χρονικό διάστημα από τις 30 Μαΐου ως 10 Ιουνίου. Σ' αυτό το Ευρωμπάσκετ ξεκινάνε οι γιγαντομαχίες ανάμεσα στη Σοβιετική Ένωση και τη Γιουγκοσλαβία του μεγάλου Ραντιβόι Κόρατς που αναδείχθηκε και πρώτος σκόρερ του τουρνουά με 195 πόντους σε 9 αγώνες. Στην πρώτη πραγματικά μεγάλη κόντρα τους, στον τελικό της διοργάνωσης, νικήτρια αναδείχθηκε η Σοβιετική Ένωση που την καθοδηγούσε η «αλεπού των πάγκων» Αλεξάντερ Γκομέλσκι, ο οποίος εξουδετέρωσε τον Κόρατς με την άμυνα ζώνης (μόνο 9 πόντους) και έφτασε στην νίκη με 58-49. Ο αγώνας του τουρνουά ήταν ο ημιτελικός ανάμεσα στους πλάβι και τους Ιταλούς, εκεί όπου ένα καλάθι του Κόρατς 17 δευτερόλεπτα πριν τη λήξη δίνει την νίκη στη χώρα του με 83-82.

 Η εθνική Ελλάδας αναδείχθηκε 8η στο ευρωπαϊκό πρωτάθλημα. Τα αποτελέσματά της ήταν: με Σουηδία 71-69, Γιουγκοσλαβία 68-76, Γαλλία 64-63, Πολωνία 62-74, Βουλγαρία 65-59, Ισπανία 89-82, Δυτική Γερμανία 81-72, Ισραήλ 67-69, Τσεχοσλοβακία 71-116. Η ήττα της Ελλάδας την τελευταία ημέρα για την 7η θέση από την Τσεχοσλοβακία με 116-71 είναι η μεγαλύτερη σε έκταση στην ιστορία της σε Ευρωμπάσκετ. Γενικά όμως, κάτω από τις οδηγίες του Φαίδωνα Ματθαίου, πήγε πάρα πολύ καλά καταλαμβάνοντας την 8η θέση και έχοντας για κορυφαίους τους Γιώργο Αμερικάνο (17,4 πόντοι μ.ο.), Γιώργο Τρόντζο, (14,9 πόντοι μ.ο.) και Γιώργο Κολοκυθά (10 πόντοι μ.ο.). Εναντίον της πανίσχυρης Γιουγκοσλαβίας στον πρώτο γύρο έχασε μόλις 76-68, ενώ κέρδισε τη σπουδαία Βουλγαρία του Γκολομέεφ. Στους αγώνες κατάταξης έχασε την μεγάλη ευκαιρία να διεκδικήσει την 5η θέση χάνοντας μόνο με δύο πόντους από το Ισραήλ στην παράταση. Γκρουπ A Γκρουπ B Αγώνες κατάταξης για τις θέσεις 5-9 Αγώνες κατάταξης για τις θέσεις 9-12 Αγώνες κατάταξης για τις θέσεις 13-16 Έγιναν 72 αγώνες και επιτεύχθησαν 9.790 πόντοι. FIBA-Europe Eurobasket 1965